**UNIVERZITA KOMENSKÉHO V BRATISLAVE**

**FILOZOFICKÁ FAKULTA**

**Studia Academica Slovaca – centrum pre slovenčinu ako cudzí jazyk**

Gondova 2, 811 02 Bratislava



V Bratislave 26. novembra 2020

Vec: **Semestrálny študijný pobyt študentov lektorátov SJaK na FiF UK v Bratislave**

 **Program slovakistické štúdiá – letný semester 2020/2021**

Sekcia medzinárodnej spolupráce a európskych záležitostí Ministerstva školstva, vedy, výskumu a športu SR ponúka študentom lektorátov slovenského jazyka a kultúry pôsobiacich na univerzitách v zahraničí štipendium na **jednosemestrálny študijný pobyt na Filozofickej fakulte Univerzity Komenského v Bratislave v akademickom roku 2020/2021.** Študijný pobyt zabezpečuje Studia Academica Slovaca – centrum pre slovenčinu ako cudzí jazyk v spolupráci s ďalšími katedrami FiF UK.

**Ciele študijného pobytu:**

Program je zameraný na prehĺbenie jazykovej a sociokultúrnej kompetencie, ako aj na rozšírenie vlastivedných poznatkov s cieľom podporiť rozvoj lingvokultúrnej a medzikultúrnej orientácie na základe osobnej skúsenosti z pobytu na Slovensku.

**Podmienky na prijatie:**

* Študentov vyberá vyslaný/-á lektor/-ka v spolupráci s domácimi slovakistami.
* Každý lektorát deleguje 1 študenta/-ku a 1 náhradníka/-čku, najskôr po absolvovaní 1. semestra bakalárskeho štúdia slovakistiky, vybraní študenti by mali ovládať slovenčinu na úrovni minimálne A1.1.
* Lektor/-ka určí poradie navrhovaných študentov. V prípade, že niektoré lektoráty neobsadia ponúkané miesto, prvý/-á náhradník/-čka sa môže dostať do celkového poradia, to znamená, že z jedného lektorátu môžu prísť aj dvaja uchádzači; prípadne bude náhradník/-čka delegovaný/-á v prípade, ak odstúpi riadny navrhnutý kandidát za lektorát.
* Vybraní študenti vyplnia prihlášku s motivačným listom a pošlú ju na adresu: sas@fphil.uniba.sk najneskôr do **22. 12. 2020.**  **Do prihlášky treba uviesť meno študenta/-tky v tvare, ako má uvedené v cestovnom pase a miesto narodenia.**

**Štipendium:**

Prijatému/-ej uchádzačovi/-ke bude na základe akceptačného listu poskytnuté štipendium MŠVVaŠ SR pre I. a II. stupeň vysokoškolského vzdelania vo výške 280 EUR a pre III. stupeň vysokoškolského vzdelania vo výške 330 EUR v mesačných splátkach na FiF UK.

**Ubytovanie:**

Ubytovanie zabezpečí FiF UK vo vysokoškolskom internáte, náklady na ubytovanie a stravu si hradí uchádzač sám z poskytnutého štipendia.

**Kontaktná osoba:**

Garantkou programu je zástupkyňa riaditeľky centra SAS Mgr. Michaela Mošaťová, PhD.: michaela.mosatova@uniba.sk. Koordinátorkou programu, na ktorú sa možno v prípade nejasností obrátiť, je Bc. Zuzana Vrabcová: zuzana.vrabcova@uniba.sk.

**Výučba:**

1. **Záujemcovia o stáž s dosiahnutou jazykovou úrovňou min. B1.1:**

Študenti si **vyberú jeden z nasledujúcich jazykových kurzov** (podľa svojej jazykovej úrovne)**:**

A-boSC-002/15 Slovenčina – jazykový kurz 2 (B1.2)\* 4C 5

A-boSC-004/15 Slovenčina – jazykový kurz 4 (B2.2)\* 4C 5

a ďalšie kurzy z **nasledujúcej ponuky centra SAS**, pričom podmienkou je dosiahnuť **minimálne 25 kreditov za tieto kurzy za semester.** Tieto prednášky, semináre a cvičenia sú ponúkané primárne v slovenskom jazyku:

A-boSC-009/15 Kultúrne reálie Slovenska 2 2S 5

A-boSC-010/15 Slovenská gramatika 1 1P+2S 5

A-boSC-014/15 Interkultúrna komunikácia 2 2S 5

A-boSC-019/15 Slovenská literatúra 1 2S 4

A-boSC-023/15 Slovenská literatúra 3 1P+2S 4

A-boSK-022/15 Slovenské dejiny 1 2S 4

A-boSK-024/15 Slovenské dejiny 3 2S 4

A-boSC-032/15 Konverzačné cvičenia 2 2C 3

A-boSC-035/15 Fonetické a ortoepické cvičenia 2C 3

A-boSC-040/15 Odborná komunikácia 2 2S 4

A-boSC-012/15 Lexikálna interpretácia textu 1P+2S 5

A-boSC-038/15 Gramatická interpretácia textu 2S 4

A-boSC-044/16 Praktické gramatické cvičenia 2 2C 3

A-boSC-036/15 Exkurzia po regiónoch Slovenska 1 3 dni 3

A-boSC-017/15 Jazyková kultúra 2S 5

A-boSC-029/15 Lingvokultúrna interpretácia textu 2S 5

A-boSC-048/16 Didaktika slovenčiny ako CJ 2 2S 3

**----------------------------------------------------**

C = cvičenie, S = seminár, P = prednáška

Detailné informácie o obsahu a podmienkach absolvovania jednotlivých kurzov sú uvedené online v [informačných listoch programu slovakistické štúdiá](https://fphil.uniba.sk/fileadmin/fif/katedry_pracoviska/sas/Slovakisticke_studia/Informacne_listy_boSC_SJ.pdf).

1. **Záujemcovia o stáž s dosiahnutou jazykovou úrovňou A1.1 až A2.1:**

Podmienkou je dosiahnuť **minimálne 25 kreditov za semester** Študenti si **vyberú povinne jeden z nasledujúcich jazykových kurzov:**

A-boSE-102/15 Slovenský jazyk a reálie 2 (A1.2)\* 4C 5

A-boSE-104/15 Slovenský jazyk a reálie 4 (A2.2)\* 4C 5

ďalej kurzy podľa vlastného výberu z nasledujúcej ponuky centra SAS:

A-boSC-035/15 Fonetické a ortoepické cvičenia 2C 3

A-boSC-044/16 Praktické gramatické cvičenia 2 2C 3

A-boSC-036/15 Exkurzia po regiónoch Slovenska 1 3 dni 3

ako aj ďalšie kurzy v AJ zamerané na slovakistiku a stredoeurópsky región ponúkané fakultou (príloha boSE\_IL\_2020\_21).

Uvedená ponuka kurzov môže byť na začiatku semestra aktualizovaná podľa reálneho záujmu prijatých uchádzačov, ich jazykovej kompetencie, ako aj aktuálnych personálnych možností centra SAS.